**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 27. martā Nr. 157**

(protokols Nr. 6, 41. p.)

**Par līdzfinansējuma piešķiršanu biedrībai “Ģimeņu centrs TuTi” dalībai LEADER projektu konkursā Sabiedrības īstenotas aktivitātes**

Madonas novada pašvaldībā saņemts biedrības “Ģimeņu centrs TuTi” iesniegums (reģistrēts Madonas novada pašvaldībā 10.03.2025. ar Nr. 2.1.3.1/25/1014) ar lūgumu piešķirt līdzfinansējumu dalībai LEADER projektu konkursā 10% apmērā no kopējām projekta izmaksām.

Biedrība “Ģimeņu centrs TuTi” plāno iesniegt projekta “Mācies darot” pieteikumu Madonas novada fonda izsludinātajā LEADER projektu konkursā projekta „ Sabiedrības īstenotas aktivitātes”. Kopējā projekta izmaksu summa ir EUR 11953,91 (Vienpadsmit tūkstoši deviņi simti piecdesmit trīs *euro*, 91 centi), nepieciešamā līdzfinansējuma summa ir EUR 1195.39 (Viens tūkstotis viens simts deviņdesmit pieci *euro*, 35 centi).

Projekta ietvaros plānots iegādāties papildaprīkojumu Dienas centra pakalpojumu pilnveidošanai – mobilo aprīkojuma komplektu izbraukuma pakalpojumu attīstīšanai, kameru un krāsu printeri digitālo prasmju pilnveidošanai.

Noklausījusies sniegto informāciju, ņemot vērā 12.03.2025. Uzņēmējdarbības, teritoriālo un vides jautājumu komitejas un 18.03.2025. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt biedrībai “Ģimeņu centrs TuTi” līdzfinansējumu dalībai LEADER projektu konkursā “Sabiedrības īstenotas aktivitātes” EUR 1195,39 (viens tūkstotis viens simts deviņdesmit pieci *euro*, 39 centi) apmērā, bet ne vairāk kā 10% no kopējās tāmes summas, projekta apstiprināšanas gadījumā.
2. Līdzfinansējumu piešķirt no Attīstības nodaļas 2025. gada budžeta pozīcijas “Sabiedrības integrācija un līdzdalība”, kods: 1501.39

Domes priekšsēdētājs A.Lungevičs

*A. Noviks 28378298*